Máris folytatjuk, de előbb Jillnek adjuk a szót.
Bíbelődöm. Üdv mindenkinek!
Azóta lenyűgözőnek tartom a televíziózást, amióta az eszemet tudom.
Úgy nyolcéves koromban már volt olvasójegyem,
amit televíziós könyvek olvasására használtam.
Köszöntjük önöket Jill-lel!
Ez a Breakfast News a BBC-n reggel fél hétkor.
Huszonöt évesen kerültem be a televíziózás világába.
Jill Dando!
Jill volt a legnépszerűbb brit műsorvezető.
A brit televíziózás sztárjával
otthona előtt végeztek fényes nappal.
MEGGYILKOLTÁK „KIVÉGZÉS”
Felfoghatatlan volt.
Szerintem azok, akik belekóstoltak a hírnévbe,
jól tudják, hogy hátrányokkal is jár.
Mások is felfigyelnek az emberre.
Furcsa emberek. Megszállott alakok.
Ez már-már üldözési mániával jár.
Folytatjuk műsorunkat
az ország legrejtélyesebb gyilkossági ügyeiben kutatva.
A Crimewatch egy igen népszerű műsor volt,
hisz fontos információkat közölt,
és a nézők betelefonálhattak, ha tudomásuk volt egy bűntényről.
Ha tudnak valamit, telefonáljanak! Nincs gyötrőbb a várakozásnál.
Van, hogy felkavarja, amit a Crimewatchban lát?
Néha igen. De ezek nagyon ritka bűntények.
Nem arról van szó, hogy épp sétálgatunk,
és azt gondoljuk, mi is így végezzük majd.
Volt ok az aggodalomra.
Csak egy bizonyos személy,
egy brutális, szadista pszichopata képes főbe lőni valakit.
Az egyik legfelkapottabb ügy volt,
amivel a rendőrség valaha foglalkozott.
Immár 22 éve nem találják a gyilkost.
Akárki is tette, még mindig szabadon van.
Holtan találtak az egyik legnépszerűbb brit műsorvezetőre.
A bérgyilkosság sem zárható ki.
A mögöttem látható virágok egytől egyig azt a sokkot szimbolizálják…
Még a királynő is megrendülten nyilatkozott…
A rendőrség szerint számos indíték lehet.
…ellenségeket szerezhetett magának a bűntények felgöngyölítésével.
Az sem zárható ki, hogy a gyilkosság megtorlás volt
a NATO belgrádi bombázásáért.
A nyomozók megerősítették Jill Dando gyanúját, mely szerint
követték őt.
Egy bíróságot is megjárt férfi odavolt a hírességekért
és a fegyverekért.
A nyomozók minden eshetőséget számításba vesznek.
Egyesek szerint a valódi gyilkos megúszhatta.
JILL DANDO MEGGYILKOLÁSA
1999. ÁPRILIS 26. FULHAM, LONDON
Mentőszolgálat. Igen?
Halló! A Gowan Avenue-ról telefonálok.
Valaki összeesett az utcán.
Valószínűleg Jill Dando az.
A saját lakása előtt esett össze. Minden csupa vér.
Meg tudná nézni, hogy lélegzik-e?
- Nem úgy néz ki. - Értem.
Vér folyik az orrából, a karján kék foltok vannak.
Először tudnom kell, hogy lélegzik-e.
Mozog a mellkasa?
Te jó ég! Nem. Biztos nem élte túl.
- Értem. - Sajnálom!
Ne aggódjon! Odaküldök valakit.
Kérem!
KENSINGTONI RENDŐRSÉG NYUGAT-LONDON
Épp egy ügyön dolgoztam a gyilkosságiaknál.
Ki se látszottunk a munkából. Nem volt elég ember.
Majd közölte velem az őrmester…
VEZETŐ NYOMOZÓTISZT
…hogy késelés történt Fulhamben.
Fulhamet elegáns, előkelő negyedként ismerték.
Arrafelé ritka volt a gyilkosság.
Nagyon ritka.
Épp a helyszínre tartottam,
amikor felhívott a felettesem.
Azt mondta: „Jill Dando az áldozat.”
A legtöbb esetben
az áldozatok ismeretlenek a nyomozók számára,
csakhogy Jill Dandóról szinte mindenki tudta, kicsoda.
Szembejött egy mentőautó a Fulham Roadon, miközben a helyszínre tartottunk,
és hirtelen leesett, hogy Jillt szállítják el.
A BBC KÖZPONTJA WHITE CITY, LONDON
Pompás tavaszi nap volt.
Épp a híreket olvasgattam.
14:40-kor ismét jelentkezünk.
Egy elegáns, kék ruha volt rajtam.
Azok szabták…
A BBC MŰSORVEZETŐJE
…akikhez együtt jártunk Jill-lel.
Minden rendben volt a szerkesztőségben, ami persze állandóan zajos hely volt.
A 45. oldal jön. Hol is tartunk?
Majd jött a hír, hogy megöltek egy nőt.
Hirtelen arról kezdtek pletykálni, hogy Jill az áldozat.
Néma csend lett.
Amikor megérkeztem, tájékoztattak a rendőrök.
Azt mondták, senki sem látta, mi történt pontosan Jill-lel.
Viszont azonosítottak két szemtanút,
akik láttak valakit távozni.
Azt mondták a férfiről, hogy fehér, sötét a haja, kissé zömök,
egy sötét kabátot viselt, nem volt rajta se maszk, se kesztyű.
Így tehát azt kellett kitalálnunk,
hogyan kerítsük kézre a helyszínről elmenekült férfit.
A rendőröket kiküldték, hogy fésüljék át a környéket.
Először megerősítésre vártunk a kórháztól,
hisz nem tudtuk, valóban meghalt-e Jill.
De szertefoszlottak a kétségeim, amikor ott álltam a járdán,
és a kapuból szemügyre vettem
Jill lakásának bejáratát.
Ott hevert a töltényhüvely.
Jill Dandót főbe lőtték.
Felfoghatatlan volt.
Már maga a feltételezés is, hogy főbe lőnek egy nőt Londonban,
ráadásul egy hírességet, rendkívülinek számított.
RENDŐRSÉG
A média máris ott volt a helyszínen.
Rögtön tudtam, hogy hatalmas lesz a felhajtás az ügy körül.
Jill Dandót délután fél egykor hozta be a mentő a kórházba.
A mentősök és a kórházi dolgozók erőfeszítéseinek dacára,
halottnak nyilvánítottuk 13:03-kor.
A szerkesztőségen döbbenet lett úrrá.
Lesújtó döbbenet.
Nyilván hozzá voltunk szokva,
hogy halálhírről, katasztrófáról, háborúról számolunk be.
De amikor az egyik kollégánk…
Elnézést! Egy kicsit…
Egy hőn szeretett kollégánk
úgy hal meg, hogy a saját lakása előtt végzik ki, azt nem lehet megemészteni.
De be kellett olvasnom.
Jill 37 éves volt.
Emlékszem, megkérdezte a főnököm: „Biztos menni fog?”
Mire én: „Nem lesz gond.”
Jill 37 éves volt.
Én mondom, Pete, csak 37 éves volt.
Rendben.
Mondtam neki is, hogy 37 éves.
Pontosan két évvel volt fiatalabb nálam.
Mit mondjak?
Mondom, hogy 37 éves volt. Tuti.
Kezdünk.
A rendőrség pár perce megerősítette,
hogy a BBC műsorvezetőjét, Jill Dandót halálra késelték
nyugat-londoni lakása előtt.
A kórházba tartó mentőautóban hunyt el.
Jelenleg nincs több információnk.
14:40-kor ismét jelentkezünk.
BRISTOL EGYESÜLT KIRÁLYSÁG
A bristoli irodájában dolgoztam…
JILL BÁTYJA
…a Bristol Evening Postnak.
Tele volt tévével a szerkesztőségünk.
Elhunyt BBC-s kollégánk, Jill Dando,
miután rátámadtak londoni otthona előtt.
Érkeztek a hírek, hogy meghalt.
Hirtelen automata üzemmódba kapcsoltam.
Azt gondoltam, apa mellett a helyem.
Weston-super-Mare-be siettem.
Teljesen letaglózta a hír.
Az járt a fejemben, hogyan fogjuk feldolgozni.
Úgy fél órával azután, hogy Westonba értem,
a BBC Points West egyik tévériportere kopogott az ajtón. Ismertem őt.
Hirtelen visszaváltottam újságíró üzemmódba.
Nyilatkoztam neki.
Mikor látta utoljára?
Húsvét vasárnap.
Tehát úgy két-három hete.
Igen. Nagyon fel volt dobva. Alig várta az esküvőjét.
Ürességet és kétségbeesést éreztem.
El kellett magyaráznom az apámnak, mi történt,
és hogy mi jön ezután.
Hogy mindenki tekintete ránk fog szegeződni.
RENDŐRSÉG
Már nagyban folyik a vizsgálat, Alan.
Legalább 30 nyomozó dolgozik az ügyön.
Jól látható mögöttem, hogy szinte a teljes környéket lezárták.
Mindenki ott volt.
A ballisztikusok, az orvosszakértők, a bűnügyi fotósok.
Eléggé össze volt járkálva a tetthely.
Megpróbáltuk rekonstruálni, mi történt.
Mindent begyűjtöttünk, akár fontos volt, akár nem. A murvát is.
A kapun lévő ujjlenyomatokat.
Szöveteket.
Ott hevert egy töltény a bejáratnál.
A ballisztikusok szerint egyetlen lövést adtak le,
ami a feje bal oldalát érte.
Egyesek bérgyilkosságra gyanakodtak.
A helyszínen talált töltény egy kilenc millis fegyverből származott.
Megérkeztek a kutatóegységek.
Átfésülték a teljes Gowan Avenue-t.
Kukákat, kerteket, virágágyakat, bokrokat.
Hátha eldobták a fegyvert vagy bármi mást.
Azonosítottuk a legfontosabb szemtanúkat.
Egy mediterrán származású postást,
aki valamivel tíz óra után haladt el Jill lakása előtt,
továbbá egy szemtanút, aki látta, hogy elfutott egy férfi,
majd megállt a buszmegállóban.
Izzadt volt.
PARKOLÓŐR
Az egyik parkolóőr
épp büntetőcédulát tett volna egy kék Range Rover szélvédőjére,
de amikor már elkezdte volna megírni,
a fickó félrelökte, és elhajtott.
Úgyhogy nem volt világos,
vajon egy embert keresünk-e vagy többet.
Mindenkit, aki aznap megfordult az utcán,
ki kellett zárnunk.
Másnap tele voltak az újságok Jill meggyilkolásával.
VOLT BŰNÜGYI TUDÓSÍTÓ
MEGGYILKOLTÁK
KIVÉGEZTÉK
A NÉP LÁNYÁNAK HALÁLA
Csak erről cikkeztek.
Ezen a szomorú reggelen Jill Dando halála a téma.
Világszerte tisztelegnek…
…a híres brit tévés emléke előtt.
Már nyomoz a rendőrség Londonban
a sokkoló gyilkosság ügyében.
A legtöbb brit szerint Jill Dandót
csupán Diana hercegnő előzte meg
népszerűség tekintetében.
Jill Dandót szó szerint mindenki ismerte az országban.
Még a királynő is megrendülten és szomorúan nyilatkozott.
Diana hercegnő halálát követően
Jill Dando meggyilkolása volt…
ÚJSÁGÍRÓ, MŰSORVEZETŐ
…a második igazán nagy sztorink.
A HÍRNEVE MIATT ÖLTÉK MEG?
A velem egyidős női újságírók mind meg voltak rendülve,
mert önmagunkat láttuk Jillben.
Ő is újságíró volt. Imádta a sajtót.
Jó volt hozzánk, tisztelt minket, elismerte a munkánkat,
és a rendőrséghez hasonlóan mi is azt akartuk,
hogy megtalálják a tettest, hisz Jill közénk tartozott.
A THE DAILY MIRROR KÖZPONTJA CANARY WHARF, LONDON
A Daily Mirror bűnügyi tudósítója voltam.
Emlékszem, ahogy a szerkesztőmmel beszélgettünk a témáról.
Azt kérdezte: „Mi a véleményed az esetről?”
„Tuti a Crimewatchhoz van köze.”
Mire én: „Nem feltétlenül, lassan a testtel!”
Az jutott a tudomásunkra az egyik helyszíni tudósítónktól,
hogy a Gowan Avenue-n Jill egyik szomszédja
sikoltást hallott.
Egy férfi hangja volt?
Biztos, hogy nem.
- Lövést is hallott, vagy… - Azt nem.
Amennyire én ismerem a lövés hangját, ez nem az volt.
Mire emlékszik, mit hallott?
Egy sikolyt.
Négyszemközt beszélgettem
a gyilkosságiak egyik emberével.
Azt mondta, nincs egy árva szemtanú vagy szomszéd,
aki ott tartózkodott a gyilkosság idején, és hallotta is a lövést.
Nincs meg a fegyver. Nincs, aki látta volna a fegyvert.
De előfordulhat, hogy hangtompítós volt.
A filmekkel ellentétben
a valóságban nagyon ritka holmi a hangtompítós fegyver.
Így rögtön elkezdtünk azon gondolkodni,
hogy egy profi gyilkossal lehet dolgunk.
Volt, aki azt kérdezte: „Bérgyilkosság történt?”
„Kivégezték?”
„Politikai oka lehet? Esetleg szervezett bűnözésről van szó?”
A sok-sok elmélet a kiről, a miről, a miértről,
kezdett felhalmozódni.
Jill Dandót a saját otthona előtt ölték meg.
Az indíték a bosszú lehet, amiért több bűnöző elfogásában is segédkezett.
Mindenkinek volt elképzelése arról, ki és hogyan ölhette meg Jill Dandót.
Az irodában megbeszélésem volt a csapatommal.
Közöltem, hogy nem lesz egyszerű kezelni a médiavisszhangot.
De emlékeztettem őket arra, hogy mint minden gyilkosságnál,
itt is az áldozat a kulcs az ügy megoldásához.
Utánajártunk, milyen élete volt.
Ki volt ő?
Kik álltak a legközelebb hozzá?
Attól tartok, nem.
Sosem voltam a meglepetések embere.
Nincs semmilyen rejtegetnivalóm.
WESTON-SUPER-MARE EGYESÜLT KIRÁLYSÁG
Kilencéves voltam, amikor 1961-ben megszületett Jill.
Vasárnaponként a családdal
gyakran piknikeztünk a tengerparton.
Emlékszik még azokra a salátás szendvicsekre?
Részét képezték az étkezéseknek
a Weston-super-Mare-i nyári napokon.
Nem voltunk gazdagok.
Nem jártunk egzotikus helyekre nyaralni.
Nem is tudom, volt-e útlevele,
mielőtt állást kapott volna a Holiday műsorában.
Szinte sorsszerű volt, hogy újságíró lett belőle.
Mindig is érdekelte az írás, és sokkal nyitottabb volt, mint én.
Többször is azt kérdeztem tőle: „Mit keresel még Westonban?”
„Miért nem keresel valami jó állást?”
Egy ilyen számításokat végző számítógép 30 évvel ezelőtt
még egy ekkora épületbe sem fért volna be.
Tele lett volna…
Plymouthban kapott újságírói állást a BBC Spotlightnál.
Majd műsorvezető lett.
Azt mondják, az etikai bizottság ellenzi az ötletet.
Az apácák már nem gyűjtenek adományokat.
Annyira szofisztikált és profi volt.
…A halászatok komoly anyagi gondban vannak.
De ugyanakkor volt benne valami melegség.
Mindig ragyogott a szeme.
A Spotlightban nyújtott teljesítménye
felkeltette a BBC Breakfast figyelmét.
A televíziózás üdvöskéje újabb szintet lépett.
A lába előtt hevert a világ.
- Ezt muszáj… - Ez már hányadik alkalom?
Nagyon szépen köszönöm! Te jó ég!
- Sok sikert, Jill! - Köszönöm!
Köszönj el még egyszer utoljára!
Jó estét innen, és előre is jó hétfő reggelt Londonból!
A 45. oldal. Melyik promó megy?
Hadd nézzem! Egy pillanat!
Nem érünk rá, Bob.
Az elsőt adjátok le! Mindjárt utánanézek.
Bob Wheaton vagyok.
JILL EXE ÉS A BBC VOLT SZERKESZTŐJE
Akkoriban én feleltem a hatórás hírekért.
Tisztán emlékszem.
Az asztalnál ültem.
Épp készültem összeállítani a hatórás hírek tartalmát.
Majd a BBC Breakfast Time-ban…
- Demenciához vezethet… - …megláttam Jillt.
a magas alumíniumszint…
Akkor láttam először.
A tanulmányt lehozó…
A tévézésre született.
Míg Frank Bruno a mérkőzésére készült…
Tipikus angolos, gyönyörű hangja volt.
…összetűzésbe keveredett Kanadában.
Őstehetség volt.
Az akár 160 kilométeres szél…
Ragyogott. Tudtam, hogy sokra fogja vinni.
De szerintem a kinézetre is adni kell.
Az rítt le róla, hogy egy tipikus vidéki lány.
Ránéztem, és azt mondtam neki: „Más frizurára lesz szükséged,
és megfelelő öltözetre.” Felszedett ugyanis pár kilót.
Mindenki azt tanácsolta neki, hogy legyen elegánsabb.
Göndör, dauerolt haja volt.
JILL BARÁTJA ÉS FODRÁSZA
Barna.
De új frizurát akart.
Azt javasoltam neki, hogy vágjuk rövidebbre, és meglátjuk, milyen lesz.
Erre ő: „Adásban leszek. Megkérdezzem a produceremet?”
Mire én: „Nem, ez nem lenne jó ötlet.”
FEJADÓ
A kormány 3,25 milliárdos fejadó elleni csomagját
üdvözölték a konzervatív képviselők.
Stílust teremtett.
Sokan úgy tekintettek rá, mint a tévés Dianára.
Emlékszem, hogy megjelent Diana,
és épp jött a szokásos szárítás.
Kinek volt először ilyen haja?
Jillnek.
Rendben volt a haja. Sikerült lefogynia.
Tökéletes volt az előadásmódja. Elragadóan tudta beolvasni a híreket.
Remek hétvége elé nézünk.
Úgy tekintettek rá, mint a nép lányára,
aki hozzáférést biztosít a BBC Newshoz, minden megvolt benne.
Egyre közelebb kerültünk egymáshoz, ahogy sorra ünnepeltük a sikereket.
Majd idővel egy pár lettünk.
Jill elég hamar összejött Bobbal,
ami eléggé… Nem akarom kamera előtt kimondani.
Nehéz szituáció volt. Elvégre a főnökével járt.
Szerintem Dél-Afrika lesz a vezető hír.
Ma, vagy inkább…
Mindig is különös kapcsolatnak tartottam,
mert Jill tett a szabályokra.
Bob viszont irányításmániás volt, a maga csendes módján.
JILL ÜGYNÖKE
Egy rossz szó sem hangzott el. Inkább csak:
„Megmagyarázom. Így értettem.” Ilyen volt a kapcsolatuk.
…a filmes rész a grafikával és a többi.
A csúcson volt.
BARÁT ÉS KOLLÉGA
Bármit megtehetett.
Fiatalon kerültem a szerkesztőségbe. Úgy 23 éves lehettem.
Felnéztem Jillre.
Olyan karrierre vágytam, mint amilyet ő futott be.
Ma reggeli híreink…
De nem volt könnyű.
Muszáj volt megjátszania magát.
Igen? Az nagy segítség lenne.
Ahogy ott ült az alfa-hímek mellett, mintha alárendelt szerepe lett volna.
Gyakran mondják a hölgyek,
hogy nekik nehezebb a tévében.
De én mindig azt mondom erre, hogy hülyeség,
hisz nem lehet nehéz annak, aki csinos.
- Hát azért… - Pont hogy könnyebb.
Szerintem az a gond, hogy többet várnak el egy nőtől.
Minél feljebb került a ranglétrán,
annál inkább szembesült azzal a problémával,
a többi nőhöz hasonlóan, hogy a szakmabeliek java része férfi.
Mintha egy nőgyűlölő légkörben kellett volna dolgoznia.
Irányításmániásnak hiszik a férfiakat,
mert néha bizony szigorú szerkesztők tudunk lenni.
De hogy a párkapcsolatunkban is így viselkednénk,
az nem igaz.
GYILKOSSÁG
A legtöbb áldozattal gyakran egy ismerősük végez.
Akik közel álltak hozzá: Alan Farthing, a vőlegénye.
A korábbi partnere, akivel hét évig voltak együtt.
Mr. Wheaton.
És az ügynöke, Mr. Roseman.
Mindegyiküket ki kellett hallgatnunk, hogy kihúzhassuk őket a listáról.
Ha be tudják bizonyítani, hogy máshol voltak április 26-án,
akkor nem ők tették.
De ez még nem jelenti azt, hogy nem ők szervezték meg a gyilkosságot,
ha tényleg így történt.
JILL VŐLEGÉNYE
Először is az érdekelne: hogy viseli a történteket?
Szerintem ugyanúgy viselem,
ahogy mindenki más tenné jelen helyzetben.
Le vagyok sújtva.
Ahogy mindenki más is körülöttem.
Nem tudom felfogni, miért végezne valaki egy ilyen kifinomult,
kedves, jóakaratú…
tökéletes nővel, mint Jill.
WESTON-SUPER-MARE EGYESÜLT KIRÁLYSÁG
Sosem felejtem el.
1999. MÁJUS 21.
Egy limuzinban ülve néztük, ahogy előttünk viszik Jill koporsóját.
Több ezer ember volt az utcákon.
Egész Weston leállt.
Nem ismertem személyesen, de úgy éreztem, itt a helyem.
Diana volt a mi rózsánk, Jill pedig a napraforgónk.
Mást nem tudok hozzáfűzni.
Úgy száz embert hívtak meg a templomba.
Sokan közülük kollégái voltak a BBC-nél.
A koporsó három órakor érkezett meg a templomba.
A bátyja, Nigel kísérte.
Az apja, Jack.
És persze a férfi, akihez hozzáment volna szeptemberben:
a vőlegénye, Alan Farthing.
Jill élete fenekestül felfordult, amikor megismerte Alant.
Olyasmiben volt része, amiről már jó ideje álmodozott.
JILL DANDO GYÖNYÖRŰ ELJEGYZÉSI FOTÓI
Bejelentette az eljegyzését.
Az esküvője miatt látogatott volna templomba legközelebb,
de sajnos a temetése miatt ment.
Egy új, izgalmas élet vette volna kezdetét.
De egy végzetes pillanatban
Jillt, a nép gyönyörű lányát…
WESTON GYÁSZOLJA HERCEGNŐJÉT
…kit országszerte mindenki ismert, lelőtték otthona előtt.
Mindenkiben felmerül a kérdés: vajon miért?
Abból próbáltam meg kiindulni,
hogy ha valóban szándékosan ölték meg,
akkor mi lehetett az ok? Mit ért volna el vele a gyilkos?
Mi előnye származna bárkinek abból, hogy végez Jill Dandóval?
Majd Alan Farthing megemlítette, hogy egy nagyobb összeg,
úgy 30-35 000 font
átkerült Mr. Wheaton számlájára Jilléről.
UTALÁS - 35 000
Ki kellett vizsgálnunk, hogy mi lehetett az utalás oka.
A temetés után eljött hozzám a rendőrség.
Az egyikük azt mondta: „Van egy jelentésünk arról,
hogy ön elég sok pénzzel tartozott Jillnek,
és a halála napjáig nem rendezte az adósságát.
Megmagyarázná ezt nekünk?”
Mire én: „Persze. Örömmel.”
Hirtelen elfogott az érzés, hogy engem gyanúsítanak.
Tudni akarták, hogyan ismerkedtünk meg,
meddig voltunk együtt, miért szakítottunk.
És való igaz, hogy kisegített a folyó melletti házam megvásárlásában.
Mondtam neki, hogy van jelzálogom, de nem lesz elég.
Felvehettem volna nagyobbat, de segíteni akart,
mert akkoriban kettőnké volt a ház.
És egyébként sem voltam rászorulva egy ekkora összegre.
Be is tudtam bizonyítani, bekapcsoltam a számítógépemet,
megnyitottam a bankszámlámat, és jól látszott, hogy volt pénzem bőven.
Mindenkivel nagylelkű volt. Velem is.
Szerettük egymást.
Eszem ágában sem volt ártani neki.
Elveszíteni olyasvalakit, akivel értékes, érdekes,
fontos és élménydús éveket töltöttem, óriási csapás volt.
Néha az ártalmatlan tényezők is gyanúsak lehetnek.
Szerintem Jill csupán kisegítette Mr. Wheatont.
Ahogy belemerülünk a részletekbe,
a halál okát kutatva, sok minden felszínre kerül…
de ezek a legtöbbször ócska pletykák.
És ettől még nem lehet ráfogni egy adott személyre a gyilkosságot.
Arra jutottunk,
hogy Bobnak nem volt köze a halálához.
Ki kellett szűrnünk a zavaró tényezőket,
hogy kizárólag az alapvető szempontokra összpontosítsunk,
még mielőtt elindulnánk egy teljesen más irányba.
Jill nem a Gowan Avenue 29 alatt élt.
A vőlegényénél lakott, nyugat-Londonban.
Tudtuk, hogy ritkán járt a Gowan Avenue-n, és még ritkábban aludt ott.
Vagyis csak az tudhatta, hogy a Gowan Avenue 29 alatt lesz
hétfő délelőtt fél 12-kor…
JILL UTOLSÓ TARTÓZKODÁSI HELYEI
…aki mindvégig követte.
Helyettesként dolgoztam az ügyön.
Alapos munkára volt szükség.
Két tisztnek végig kellett néznie…
FELÜGYELŐ
…a biztonsági kamerák több száz órányi felvételét.
Több ezer embert kellett kizárnunk a nyomozás során.
Mindenki gyanúsnak számított egészen addig,
amíg valami alapján ki nem lehetett zárni.
Több mint 190 biztonsági kamera volt a környező utcákban.
Ez 430 órányi felvételt jelentett.
Így behatárolhattuk a Jill által április 26-án megtett útvonalat.
Alan Farthing lakásáról indult.
11:46
10:05
Megállt egy benzinkútnál.
10:21
Megtankolt.
1999. ÁPRILIS 26.
Majd a benzinkútról a hammersmithi városközpontba ment.
NÉGYES KAMERA
Két-három boltba is bement, hogy faxpapírt meg másolópapírt vegyen.
10:50
Visszament a kocsijához.
11:10
Hammersmithből dél felé vette az irányt a Fulham Roadra.
Majd behajtott a Gowan Avenue-ra,
és leparkolt a lakása előtt.
11:31
Kiszállt, és a bejárathoz sétált.
Ahol főbe lőtték.
Minden egyes képkockát végignéztünk.
És kategorikusan kijelenthetjük, hogy senki sem követte.
Akkor mégis honnan tudhatta a tettes,
hogy Jill aznap délelőtt a Gowan Avenue-n lesz?
Felmerült,
hogy Jill elmondta valakinek, hol lesz.
Átnéztük, kivel beszélt telefonon aznap.
Ki tudhatta, hogy ott lesz?
Egy ember jöhetett szóba.
Mr. Roseman.
Jon Roseman volt Jill rapszodikus ügynöke.
Többször is volt dolgom Jonnal az évek során.
Enyhén szólva nem volt egyszerű eset.
Mindig őszinte volt. Rögtön látni lehetett rajta, ha felbosszantották.
Van egy híres történet róla,
amelyben állítólag elmegy valahová egy baseballütővel kiereszteni a gőzt.
Egy szombat reggel jött ki hozzám a rendőrség.
Az időpontok érdekelték őket.
Csak azért ment aznap a Gowan Avenue-ra, hogy beugorjon pár oldalnyi faxért,
amit az én irodámból küldtek neki munkaügyben.
Azt hiszem, épp ebédelni indult.
Tényleg csak egy percre állt meg,
hogy beugorjon a faxért.
Meglehetősen érdekelte a rendőröket a könyvem.
Mindig is író akartam lenni.
Így hát írtam egy könyvet.
V 15-ÖS VÁZLAT
Arról kell írni, amiről tudsz,
úgyhogy egy ügynökről írtam.
Egy olyan ügynökről, akinek az ügyfeleit rejtélyes körülmények közt ölték meg.
Egy lelőtt ügyfélről.
Mr. Roseman olyan könyvet írt,
amelyben egy műsorvezető vagy más híres személy haláláról van szó.
Eléggé ironikusnak tűnt, hogy megírt egy regényt,
ami történetesen valóra vált.
Az irodámban beszélgettem a két nyomozóval,
méghozzá arról,
hogy van-e másolatom a könyvemről, és éppen akadt.
Majd megkérdezték: „Hány nap telt el
a könyvben lévő első és második gyilkosság között?”
Hirtelen azt hittem, az Alkonyzónában vagyok.
Most komolyan azt gondolták,
hogy valaki elolvasta a könyvemet, és aszerint járt el?
Megfordult a fejében, hogy gyanúsítottként kezelték?
Hát, az tuti, hogy valakit fel kellett volna bérelnem.
Igen, arról voltam híres,
hogy olykor kemény voltam, de ez csak afféle szerep volt.
És ha bárki azt gondolta, hogy olyan bevételem lett volna,
mint Jill Dandónak, annak tuti elmentek otthonról.
Felvétel!
Ennyi lenne…
Várjunk! Nem látom jól.
- Ne csak a fejedet fordítsd felénk! - Oké. Meglesz.
Szörnyű kimondani, de ha nem faxolunk neki…
Ennyi lenne Mauritiusról.
Jövő héten Szkíathoszról jelentkezem.
Nem akarom azt mondani,
hogy ha aznap nem megy a lakására, ez nem történik meg.
Ki tudja, hol máshol került volna rá sor,
de akkor is a fax miatt ment oda.
Nem egyszerű erről beszélni.
Milyen elbűvölő! Csodálatos! Máris ott vagyok.
Minden olyan jól alakult az életében.
Egymagam érkeztem, de úgy tudom, valahol vár rám egy herceg.
Senkinek sincs ilyen élete.
Mindent megadnánk, ha így élhetnénk.
És Jillnek megadatott.
Ilyen nincs!
Nagyon sajnálom, Jill!
A mai napig nem tudtam napirendre térni a halála fölött.
Elrabolhatom egy táncra?
Még szép! Ez hihetetlen!
Hát, ez van.
Jill Dando egyik közeli barátja sem lehetett a tettes.
És továbbra sem értettük, mi lehetett Jill meggyilkolásának az oka.
NYOMOZÓCSOPORT
Visszakerültünk oda, ahonnan indultunk.
Ki lehetett az, aki elszaladt a helyszínről?
Ki vezette a kék Range Rovert?
És ki volt az izzadt férfi?
Beszéltem a kapcsolataimmal,
és azt hallottam, hogy Jill Dando halála elég komoly port kavart
a Scotland Yardon belül is,
mert Jill szinte családtag volt a rendőrség számára.
És dühítette őket az, hogy nem volt gyanúsítottjuk.
Sem gyilkos fegyver.
BONCTEREM
Jó reggelt!
Van már gyanúsítottjuk vagy indítékuk Jill Dando ügyében?
Egyelőre nem tudjuk, ki lehet a gyilkos,
és az indíték megállapítása is folyamatban van.
Jelenleg az utóbbi a fontosabb.
Amint megvan, sokkal gyorsabban eljuthatunk
az esetleges gyanúsítottakhoz.
A sajtó sosem elégszik meg a minimummal.
Infó kell nekik, amiről írni tudnak.
Szinte láttam, ahogy gyülekeznek a felhők,
és tudtam jól, hogy ha nem oldódik meg az ügy egyhamar,
akkor csupán idő kérdése,
és el fognak árasztani minket mindenféle elmélettel.
Mivel nincs egyértelmű indíték,
csupán feltételezhetjük, hogy egy zaklatóról van szó.
Jill Dandónak több megszállott rajongójával is akadt gondja
az egyik kollégája szerint.
Nem hinném, hogy tartott volna attól…
A CRIMEWATCH MŰSORVEZETŐJE
…hogy bármi történhet vele. Akadtak kellemetlen pillanatai.
Valaki zaklatta.
De ez őszintén szólva együtt jár az ilyen munkával.
A BBC KÖZPONTJA
Minden ismert személy, beleértve Jillt is,
pláne Jillt, egyfajta veszélynek van kitéve.
Emlékszem a levelekre, amiket kaptunk.
Akadt köztük több gyagyás darab is,
úgyhogy ezeket szépen kidobtuk.
De szó sem volt fenyegetőzésekről.
Egyszerűen csak sok a perverz.
De egy nap kaptunk egy levelet „Szerb” aláírással.
Egy adással volt kapcsolatos,
amelyet Jill tartott, és Koszovó volt a téma.
A hétvégén tudomásunkra jutott
a Balkánon zajló krízis,
és hogy Koszovóból ezrek…
A levél fenyegető hangvételű volt.
Az adományával sokat segíthet az érintett embereken,
és növelheti a túlélési esélyeiket.
Kitört a délszláv háború az egykori Jugoszláviában,
amely több részre szakadt:
Szerbiára, Koszovóra és így tovább.
Rettenetes háború volt.
Így amikor napvilágot látott, hogy az ügynöke fenyegető levelet kapott,
a BBC-hez is olyan fenyegető hívások kezdtek záporozni,
hogy teljesen kirázott a hideg.
Az ország legismertebb tévés személyiségének meggyilkolása
ijesztő fordulatot vett.
Érkezett egy telefonhívás a BBC központjába
egy magát Szerbnek nevező férfitől,
aki azt állítja, ő áll a gyilkosság mögött.
A feliratot fordította: Tulik Dániel